Diari Oficial de la Generalitat Valenciana


Sumari del DOGV 5044, del 07-07-2005 (2005/7315)

RESOLUCIÓ de 13 de juny de 2005, de la Conselleria de Cultura, Educació i Esport, per la qual es concedixen ajudes econòmiques per a les associacions cíviques sense finalitat lucrativa per a la realització d'activitats de promoció de l'ús del valencià.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/7315


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 13 de juny de 2005, de la Conselleria de Cultura, Educació i Esport, per la qual es concedixen ajudes econòmiques per a les associacions cíviques sense finalitat lucrativa per a la realització d'activitats de promoció de l'ús del valencià. [2005/X7315]
  
Per Orde de 24 de gener de 2005, de la Conselleria de Cultura, Educació i Esport (DOGV núm. 4.946, de data 15 de febrer de 2005), es convoquen ajudes econòmiques per a les associacions cíviques sense finalitat lucrativa per a la realització d'activitats de promoció de l'ús del valencià.
  
A l'apartat 5 de l'annex I de la convocatòria s'establia que una comissió tècnica estudiaria les sol·licituds i n'emetria un informe.
  
Vist l'informe i fent ús de les atribucions que conferix l'article 35 de la Llei de la Generalitat Valenciana 5/83, de 30 de desembre de Govern Valencià, de la delegació del conseller de Cultura, Educació i Esport expressada en la Disposició Primera de l'orde de la convocatòria i de les competències atribuïdes pel Decret 65/2004, de 7 de maig, del Consell de la Generalitat, pel qual modifica l'estructura de l'administració de la Generalitat, resolc:
  
Primer
  
Concedir les subvencions corresponents a les associacions cíviques sense finalitat lucrativa adjudicant-li a cada una la quantitat que s'especifica en l'annex I, per un import total de cinc-cents vint-i-nou mil huit-cents cinquanta euros que anirà a càrrec de la línia T009100 del programa 06.54.17.628.99 del pressupost per a 2005 de la Generalitat Valenciana.
  
Segon
  
Denegar la subvenció a les sol·licituds que s'especifiquen a l'annex II, pels motius que s'indiquen.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura, Educació i Esport, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 13 de juny de 2005.- La secretària autonòmica de Cultura i Política Lingüística: Concepció Gómez Ocaña.